Diari Oficial de la Generalitat Valenciana


Sumari del DOGV 6421, del 21-12-2010 (2010/13249)

RESOLUCIÓ de 3 de desembre de 2010, de la Direcció General de Transports i Logística, per la qual es convoca la realització de diverses proves tendents a l'obtenció o la renovació de certificats acreditatius de formació en matèria de transports.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6421

Data del DOGV
:   21-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13068


Data del document
:   03-12-2010

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

RESOLUCIÓ de 3 de desembre de 2010, de la Direcció General de Transports i Logística, per la qual es convoca la realització de diverses proves tendents a l'obtenció o la renovació de certificats acreditatius de formació en matèria de transports. [2010/13387]
En compliment, en primer lloc, del que establix l'article 5 de l'Orde 3/2010, de 18 de gener, de la Conselleria d'Infraestructures i Transport, per la qual s'aproven les bases generals reguladores de les proves per a l'obtenció del certificat d'aptitud professional, acreditatiu de la qualificació inicial dels conductors de determinats vehicles destinats al transport de mercaderies o de viatgers per carretera.
Igualment, amb la finalitat de complir, en este cas, el que establix l'Orde de 24 de març de 2004, de la Conselleria d'Infraestructures i Transport, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera i la seua renovació.
I finalment, d'acord amb el que establix l'Orde 16 de setembre de 1999, de la Conselleria d'Obres Públiques, Urbanisme i Transport, per la qual es regula el procediment que s'ha de seguir per a la realització de proves per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers.
Fent ús de les facultats conferides en virtut del que establix l'article 14 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
Article 1. Objecte de la resolució
És objecte de la present resolució convocar les proves següents per a l'exercici 2011:
1. Exàmens per a l'obtenció del certificat d'aptitud professional acreditatiu de la qualificació inicial, necessari per a la conducció per vies públiques espanyoles de vehicles per als quals és obligatori estar en possessió dels permisos de conducció de les categories C1, C1+E, C, C+E, D1, D1+E, D o D+E, definides en el Reial Decret 818/2009, de 8 de maig, pel qual s'aprova el Reglament General de Conductors.
2. Exàmens per a l'obtenció i la renovació dels certificats de capacitació professional dels consellers de seguretat per al transport de mercaderies perilloses per carretera.
3. Exàmens per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers.
Article 2. Dates, hora i lloc de realització de les proves
1. Dies d'exàmens:
1.1. Obtenció del certificat d'aptitud professional acreditatiu de la qualificació inicial.
29 de gener de 2011
26 de febrer de 2011
26 de març de 2011
16 d'abril de 2011
28 de maig de 2011
25 de juny de 2011
23 de juliol de 2011
17 de setembre de 2011
22 d'octubre de 2011
26 de novembre de 2011
1.2. Obtenció i renovació dels certificats de capacitació professional de conseller de seguretat per al transport de mercaderies perilloses per carretera.
28 de maig de 2011
26 de novembre de 2011
Tant en la convocatòria de 28 de maig com en la de 26 de novembre es podran realitzar proves per a l'obtenció i la renovació del certificat.
1.3. Obtenció del certificat de capacitació professional per a l'exercici de les activitats de transport interior i internacional de mercaderies i de viatgers.
28 de maig de 2011
26 de novembre de 2011
No es poden realitzar els dos exercicis en la mateixa convocatòria.
2. En tots els casos el lloc de realització i l'hora d'inici de les proves s'anunciarà en la pàgina web amb una antelació mínima de quinze dies. En el cas dels exàmens per a l'obtenció i la renovació dels certificats de capacitació professional de conseller de seguretat per al transport de mercaderies perilloses per carretera, es podran establir diferents horaris per a les diverses especialitats, que s'anunciaran, igualment, amb una antelació mínima de 15 dies abans de la realització dels exàmens, en la pàgina web .
Article 3. Presentació de sol·licituds
1. Obtenció del certificat d'aptitud professional acreditatiu de la qualificació inicial.
Les sol·licituds s'hauran de presentar segons el que establix l'article 7 de l'Orde 3/2010, de 18 de gener, de la Conselleria d'Infraestructures i Transport, per la qual s'aproven les bases generals reguladores de les proves per a l'obtenció del certificat d'aptitud professional, acreditatiu de la qualificació inicial dels conductors de determinats vehicles destinats al transport de mercaderies o de viatgers per carretera, que establix:
a) Les sol·licituds per a la realització de les proves tendents a l'obtenció del certificat d'aptitud professional, acreditatiu de la qualificació inicial dels conductors de determinats vehicles, destinats al transport de mercaderies o de viatgers per carretera, es tramitaran exclusivament per via telemàtica.
b) Els centres autoritzats hauran d'inscriure els alumnes que, una vegada hagen superat els cursos corresponents, manifesten el seu interés a concórrer a les proves, tant en primera com en successives convocatòries.
c) No obstant això, els aspirants podran inscriure individualment la seua sol·licitud a les proves, i s'utilitzarà per a això la firma digital expedida per l'entitat degudament autoritzada, a través de la pàgina web de la Conselleria d'Infraestructures i Transport . En tot cas, per a facilitar la inscripció electrònica dels aspirants que així ho sol·liciten, els servicis territorials de Transports de la Conselleria d'Infraestructures i Transport posaran a la disposició d'estos els mitjans que siguen procedents.
d) Les sol·licituds d'inscripció s'hauran d'efectuar almenys amb 15 dies naturals d'antelació respecte de la data de realització de la prova corresponent.
e) Per a l'efectiva inscripció s'haurà de consignar el número de la taxa de drets d'admissió a l'examen, així com la data de l'ingrés corresponent.
f) La falta de justificació de l'abonament dels drets d'examen determinarà l'exclusió de l'aspirant.
g) En cap cas la justificació de l'abonament dels drets d'examen substituirà el tràmit d'inscripció.
Per a la presentació a les proves per a l'obtenció del certificat d'aptitud professional, en els casos en què el domicili que figura en el document acreditatiu de la identitat no siga d'un municipi de la Comunitat Valenciana, s'haurà de presentar, a més, la documentació relativa a la residència habitual dels interessats, exigida segons el que establix l'article 10.2 de l'Orde 3/2010, de 18 de gener, en concret, el certificat d'empadronament o, si és el cas, l'autorització a què es referix l'article 6.2 de la mateixa Orde 3/2010, de 18 de gener.
2. Obtenció i renovació dels certificats de capacitació professional de conseller de seguretat per al transport de mercaderies perilloses per carretera.
En el cas de les sol·licituds per a l'obtenció i la renovació dels certificats de capacitació professional de conseller de seguretat per al transport de mercaderies perilloses per carretera, estes es podran presentar bé de forma telemàtica o segons el que establix l'article 8 de l'Orde de 24 de març de 2004, de la Conselleria d'Infraestructures i Transport. En este últim cas, les sol·licituds per a prendre part en les proves que es convoquen, hauran de realitzar-se per mitjà del model que s'adjunta en l'annex II d'esta resolució. Les sol·licituds han de presentar-se, degudament omplides en la Direcció General de Transports i Logística de la Conselleria d'Infraestructures i Transport o en els Servicis Territorials de Transports de València, Alacant i Castelló. A les sol·licituds s'haurà d'adjuntar una fotocòpia del document nacional d'identitat vigent, només en aquells casos en què els interessats no hagen atorgat la seua autorització expressa a l'òrgan gestor en la seua sol·licitud, i el justificant del pagament de la taxa per drets d'examen i, en els casos en què el domicili que figura en el document acreditatiu de la identitat no siga d'un municipi de la Comunitat Valenciana s'hauran de presentar, a més, els documents que se citen en l'article 7 de l'esmentada Orde de 24 de març de 2004, relatius a la residència habitual dels interessats.
En la sol·licitud s'haurà d'indicar un sol lloc de la Comunitat Valenciana per a assistir a les proves, i no es podrà modificar posteriorment.
3. Obtenció del certificat de capacitació professional per a l'exercici de les activitats de transport interior i internacional de mercaderies i de viatgers.
Per a les sol·licituds relatives a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers, estes es podran presentar bé de forma telemàtica o segons el que disposa l'article 8 de l'Orde de 16 de setembre de 1999. En este últim cas, les sol·licituds per a prendre part en les proves que es convoquen s'hauran de realitzar per mitjà del model que s'adjunta en l'annex III d'esta resolució. Les sol·licituds s'han de presentar, degudament omplides, en la Direcció General de Transports i Logística de la Conselleria d'Infraestructures i Transport o en els Servicis Territorials de Transports de València, Alacant i Castelló. A les sol·licituds s'haurà d'adjuntar una fotocòpia del document nacional d'identitat vigent, només en aquells casos en què els interessats no hagen atorgat la seua autorització expressa a l'òrgan gestor en la seua sol·licitud, i del justificant del pagament de la taxa per drets d'examen i, en els casos en què el domicili que figura en el document acreditatiu de la identitat no siga d'un municipi de la Comunitat Valenciana s'hauran de presentar, a més, els documents que se citen en l'article 7 de l'esmentada Orde de 16 de setembre de 1999 relatius a la residència habitual dels interessats.
En la sol·licitud s'haurà d'indicar un sol lloc de la Comunitat Valenciana per a assistir a les proves, i no es podrà modificar posteriorment.
4. Per a la presentació telemàtica de les sol·licituds s'haurà de tindre en compte el que disposa l'Orde de 2 de juny de 2005, del conseller d'Infraestructures i Transport, per la qual es regula la presentació telemàtica de sol·licituds per a l'examen de capacitació professional per al transport de mercaderies i viatgers per carretera i de consellers de seguretat i la seua renovació.
Article 4. Tribunal
El tribunal serà únic per a totes les proves en les diverses convocatòries que s'establixen en la present resolució, i la seua composició estarà arreplegada en l'annex I d'esta resolució.
Article 5. Documentació i material
Els aspirants s'hauran de presentar en el lloc de realització de les proves proveïts de la documentació i del material següent:
- Document nacional d'identitat, número d'identificació d'estrangers o altres documents que acrediten fidedignament la seua identitat, vigents en el moment de la realització de les proves.
- Estris d'escriptura: llapis de mina núm. 2, goma d'esborrar i bolígraf.
No es permetrà la utilització durant la realització de l'examen ni de calculadora ni de telèfon mòbil.
Article 6. Realització dels exercicis
1. Per a la realització de les proves tendents a l'obtenció del certificat d'aptitud professional acreditatiu de la qualificació inicial, es disposarà d'un temps màxim de dos hores.
2. En les proves per a l'obtenció dels certificats de capacitació professional de conseller de seguretat per al transport de mercaderies perilloses per carretera, els participants disposaran d'un temps màxim de dos hores, excepte en el cas dels exàmens per a la renovació dels certificats, en què la duració de l'examen serà d'una hora com a temps màxim.
3. Respecte de les proves per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers, els interessats disposaran d'un temps màxim de quatre hores, que es distribuirà en dos períodes de dos hores per a cada una de les dos parts (teoria i pràctica) de l'exercici.
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen els article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.
València, 3 de desembre de 2010.- El director general de Transports i Logística: Vicente Dómine Redondo.
ANNEX I
El tribunal de les proves convocades està compost per:
1. Tribunal titular
Presidenta: Mar Martínez Aparicio.
Secretària: Ana Martínez Llorca.
Vocals: Pilar Álvarez Montero, Antonino Muñoz Calatayud, Francisco García López i Ángel Claudio Durán Martínez.
2. Tribunal suplent
President: Manuel Martínez Lledó.
Secretària: Cristina Menéndez de la Cruz.
Vocals: Ramón Escrig Moreno, Mª Luisa Zabala Salelles, Vicente Sánchez Selfa, José Aparicio Guerrero i Pedro Luis García de Torres.